Zápisnica z pedagogickej rady konanej dňa 25.8.2026

Prítomní: všetci ped. zamestnanci

Program:
1. Privítanie
2. Poverenie zapisovaním, určenie triednictva
3. Kontrola uznesení
4. Prerokovanie organizácie šk. roka, návrhy
5. Prerokovanie záznamov v jednotlivých triedach
6. Krúžky v MŠ
7. Informované súhlasy – akcie, výlety
8. Vypracovanie plánu profesijného rastu
9. Prerokovanie plánu práce školy 
10. Plán aktivít
11. Diskusia
12. Uznesenie
13. Poďakovanie 

1.
Pani riaditeľka otvorila pedagogickú radu privítaním prítomných a oboznámila ich s programom pedagogickej rady. 
2.
Pani riaditeľka poverila pedagogického zamestnanca vedením zápisníc z pedagogických porád. Zodpovednosťou povereného zamestnanca je zabezpečiť správnosť, úplnosť a vecnú presnosť zaznamenaných údajov, ako aj včasné spracovanie zápisníc. Overením zápisnice bol pedagogický zamestnanec z triedy mladších detí. 
Boli určené triedne učiteľky, ktoré svojím podpisom prebrali a potvrdili svoje práva a povinnosti vyplývajúce z tejto funkcie.
Zodpovednosť za kroniku a webovú stránku MŠ – poverený pedagogický zamestnanec. 

3.
Pri kontrole uznesení konštatovala, že boli splnené. 
Pokračuje sa v Školskom vzdelávacom programe Kamaráti s prírodou. 
 
4.
Pani riaditeľka oboznámila pedagogických zamestnancov s úlohami a povinnosťami súvisiacimi so začiatkom školského roka. Pedagogický zamestnanci prerokovali najmä:
- školský vzdelávací program materskej školy 
- plán práce školy a organizáciu školského roka
- rozdelenie detí do jednotlivých tried a určenie triednictva
- rozdelenie pracovného času  pedagogických zamestnancov
- rozdelenie zodpovednosti za sklady a učebné pomôcky
- určenie zodpovednosti za jednotlivé projekty, súťaže a ďalšie aktivity školy
- spoluprácu materskej školy so základnými školami a CPP Holíč
- spôsob a rozsah vedenia pedagogickej a ďalšej dokumentácie	
- pravidlá evidencie neprítomnosti detí a ospravedlňovania neprítomnosti
- spôsob označenia tried, šatní a ostatných priestorov materskej školy
-  plánovanie a projektovanie výchovno-vzdelávacej činnosti
- prípravu a organizáciu stretnutí s rodičmi v rámci ZRŠ
- zabezpečenie informovaných súhlasov ZZ a spracúvanie osobných údajov
- činnosť pedagogickej rady a pracovných porád.

Jednotlivé úlohy a zodpovednosti boli prerokované a rozdelené medzi pedagogických zamestnancov školy. Zamestnanci boli s pridelenými úlohami oboznámení a zaviazali sa ich plniť v stanovených termínoch. 

Návrhy:

Pani riaditeľka dala návrh, že v prípade pekného počasia aby deti chodili cvičiť von na školský dvor a predškolákom aby sa krátil spánok využívaním kníh, grafomotorických listov a iné. 

5.

Pani riaditeľka upozornila triedne učiteľky na správne vedenie triednej agendy a zapisovanie do triednej knihy. 

Pani učiteľky majú za úlohu dať rodičom podpísať vyhlásenie o bezinfekčnosti keď dieťa príde prvý deň do škôlky a založiť ich do osobných spisov. 

Zákonní zástupcovia budú oboznámení s pravidlami ospravedlňovania neprítomnosti detí s dôvodu ochorenia a s povinnosťou bezodkladne informovať materskú školu o dôvode neprítomnosti na Rodičovskom združení. Naša materská škola sa nachádza v miernejšom režime a presné počty dní ktoré môže dieťa vymeškať a spôsob ospravedlňovania je vystavený na chodbe na nástenke v MŠ. 

Triedne učiteľky sú povinné si evidovať a uchovávať ospravedlnenky, viesť si dochádzku detí, ktoré plnia PPV. 

6.

Riaditeľka požiadala učiteľky o zistenie záujmu detí o tanečný krúžok a krúžok anglického jazyka. Záujmová činnosť bude realizovaná od októbra 2026.

7.

Učiteľky boli oboznámené so zodpovednosťou za vedenie a aktualizáciu osobných spisov detí. Je potrebné priebežne kontrolovať správnosť uvedených údajov, najmä telefónnych kontaktov a súhlasov so spracovaním osobných údajov. 
Zároveň sú učiteľky zodpovedné za prípravu informovaných súhlasov na plánované akcie a výlety a za ich včasné odovzdanie riaditeľke. 

8.

Riaditeľka upozornila učiteľky na povinnosť odovzdať do konca septembra plán profesijného rastu. Súčasťou plánu má byť aj oblasť dodržiavania princípov inklúzie a prevencie segregácie v materskej škole.

9.

Riaditeľka oboznámila učiteľky s plánom práce materskej školy na školský rok 2026/2027. Učiteľky sa s jeho obsahom oboznámili, prerokovali a schválili bez pripomienok. 

10.

Učiteľky boli oboznámené s plánom aktivít a povinnosťou priebežne ho aktualizovať a podpisovať. Zároveň bolo dohodnuté pokračovanie v prezentovaní aktivít  materskej školy na jej FB stránke. 

Dôraz bol kladený na udržiavanie poriadku v triedach, pri hračkách a v priestoroch triedy. 

Rodičov je potrebné priebežne upozorňovať na udržiavanie poriadku v skrinkách detí a na potrebu označenia osobných vecí, najmä fľaše na pitie, náhradného oblečenia a ďalších potrieb.

Stretnutie ZRŠ sa uskutoční dňa 15.9.2026 o 16:00 hod. Súčasťou stretnutia bude aj voľba členov do Rady školy pri Materskej škole Kátov 155. 

11.

Učiteľky sa dohodli na jesennej výzdobe tried. Pani riaditeľka sa spýtala či treba dokúpiť nejaké pomôcky do tried. 





12.
Uznesenie:

1. Zapojiť sa do príprav aktivít v rámci ,, Európsky týždeň mobility“
2. Pripraviť aktivitu ,, Deň mlieka“

13.

Pani riaditeľka poďakovala prítomným za účasť a popriala veľa pracovných úspechov. 



Zapísala: 								Overila:

Miholková 								Kracinová



